Marketing Business Partner, Deloitte Finland - Enabling Areas
Ilmoituksen osoite: https://tyopaikat.oikotie.fi/tyopaikka/1334140
Deloitte Finland - Enabling Areas
Löytyykö sinulta osaamista digimarkkinoinnista ja erilaisten sisältöjen tuottamisesta? Haluatko tulla kehittämään maailman arvokkainta kaupallisten palveluiden brändiä?
Etsimme asiantuntijaa osaksi markkinointi- ja viestintätiimiämme Helsingin Ruoholahden toimistollemme. Sinua odottaa monipuolinen markkinoinnin ja viestinnän tehtävä sekä mahdollisuus kehittää toimintaamme yhdessä asiantuntijoidemme ja johdon kanssa. Teet myös läheistä yhteistyötä asiakkuus- ja toimialatiimiemme kanssa.
Marketing Business Partnerina tehtäviisi kuuluvat esimerkiksi:
monipuolisten sisältöjen tuottaminen (tiedotteet, verkkosisällöt, tutkimukset ja raportit)
liiketoiminnan ja myynnin kasvun edistäminen tuloksellisen markkinoinnin ja viestinnän avulla
markkinointitoimenpiteiden ja myyntikampanjoiden suunnitteleminen yhdessä liiketoiminnan kanssa
digimarkkinointi ja sosiaalisen median hyödyntäminen markkinoinnissa
asiantuntijoiden tukeminen sisällöntuotannossa ja mediatyössä
Deloitten brändi on valittu 2019 vuoden alussa maailman arvokkaimmaksi kaupallisten palveluiden brändiksi ja kolmanneksi vahvimmaksi brändiksi kokonaisuudessaan. Vahvan brändin lisäksi tarjoamme sinulle mahdollisuudet menestyä ja hyödyntää vahvuuksiasi, huippukollegat ja kansainvälisen verkoston. Kulttuurimme on dynaaminen, teemme töitä yhdessä pyrkien aina parhaaseen lopputulokseen. Hierarkiamme on matala ja työ rakentuu asiantuntijoidemme vahvuuksien ympärille. Otamme huomioon yksilöt ja panostamme erityisesti palautteen antamiseen ja coachaamiseen kaikilla uratasoilla.Tavoitteenamme on vaikuttaa positiivisesti asiakkaisiimme, toisiimme ja yhteiskuntaan.
Toivomme sinun tuovan mukanasi osaamista sekä digimarkkinoinnista ja -mainonnasta että sisällöntuotannosta. Sinulla on:
vähintään 3 vuoden työkokemus markkinoinnista ja/tai viestinnästä
kokemusta sisältömarkkinoinnista esimerkiksi blogien, tutkimusten tai muiden sisältöjen tuottamisesta ja kirjoittamisesta
liiketoimintaymmärrystä ja näkemys siitä, miten markkinoinnilla ja viestinnällä tuetaan yrityksen strategisten tavoitteiden saavuttamista
B2B-markkinointikokemus on etu
Haluamme kuulla sinusta lisää! Jätä CV:si ja hakemuksesi meille hakujärjestelmän kautta viimeistään 9.2.2020. Heräsikö sinulla kysyttävää? Marketing and Communications -tiimimme vetäjä Rami Saarela kertoo sinulle mielellään lisää. Ramin tavoitat parhaiten 27.1. klo 12.00 -14.00 ja 7.2. klo 14.00 - 16.00 numerosta 050 525 2173. Rekrytointiprosessia koskevat kysymykset voit osoittaa rekrytiimille osoitteeseen rekry@deloitte.fi.